མངལ་སྦྲུམ་པ་ནི་བུད་མེད་ཀྱི་མི་ཚེའི་ཁྲོད་ཆེས་གལ་ཆེ་བའི་གོ་རིམ་ཤིག་ཡིན་པས།མངལ་སྦྲུམ་པ་ཡོངས་སུ་གཏན་ཁེལ་བྱས་པའི་ཉིན་དང་པོ་ནས་བཟུང་ཨ་མས་བདེ་ཐང་དང་བློ་རིག་ཅན་གྱི་ཁྱེའུ་ཤིག་སྐྱེས་པར་རེ་ལྟོས་འཆང་བཞིན་གཅེས་ཕྲུག་ཆུང་ཆུང་དེ་རང་གི་བུ་སྣོད་དུ་ཉིན་རེ་ནས་ཉིན་རེར་ནར་སོན་པ་མཐོང་དུས་ཨ་མ་དག་གི་ཡིད་སེམས་མཐའ་དག་སྤྲོ་སྣང་དང་བདེ་སྐྱིད་ཀྱིས་ཡོངས་སུ་ཁེངས་འདུགདེ་མིན་གཟའ་འཁོར་བཞི་བཅུ་སྟེ་ཉིནཡི་མངལ་སྦྲུམ་པའི་དུས་ཡུན་རིང་མོའི་ཁྲོད་ཨ་མའི་ལུས་ཕོངས་ལ་སྐྱེ་ཁམས་ཐད་འགྱུར་ལྡོག་གང་མང་མང་ཞིག་འབྱུང་བཞིན་ཡོད་ལ།ཕྱོགས་གང་དང་གང་ཐད་ནས་མི་བདེ་བའི་ཆ་འགའ་རེ་ཡང་འབྱུང་བཞིན་ཡོད།དེའི་ཁྲོད་ཀྱི་མི་བདེ་བ་རེ་འགའ་ནི་སྐྱེ་ཁམས་རང་བཞིན་ཅན་ཡིན་པས་སྐྱོན་ཆེན་པོ་མེད།འོན་ཀྱང་མི་བདེ་བ་ལ་ལ་ནི་ནད་རྟགས་རང་བཞིན་ཅན་ཡིན་པས་ལུས་ཕོངས་ཐད་བཏང་བའི་ཉེན་བརྡ་ལྟ་བུ་སྟེ་ནད་གཞི་གང་རུང་ཞིག་འབྱུང་ཉེན་གྱི་སྔོན་བརྡ་ཡིན་པས་ཨ་མ་དག་གིས་སྔོན་འགོག་མི་བྱེད་ག་མེད་དུ་གྱུར་ཡོད།ཡིག་ཆ་འདིའི་ནང་དུ་བུད་མེད་ལ་མངལ་སྦྲུམ་པའི་སྐབས་ཀྱི་རྒྱུན་ལྡན་མ་ཡིན་པའི་རྒྱུན་མཐོང་རྟགས་མཚན་ཆེན་པོ་ལྔ་དཔེར་བརྗོད་དུ་དྲངས་ནས་བརྗོད་རྒྱུ་ཡིན་པས་ཨ་མ་དག་གིས་ངེས་པར་དུ་ཉེན་ཟོན་མཐོར་འདེགས་བྱེད་དགོས།